हम्पी कोनेरु
वह लड़कों के साथ भी प्रतिस्पर्धा में भाग लेती थीं। इसी दरम्यान अहमदाबाद में उन्होंने एशियन यूथ शतरंज चैंपियनशिप 1999 अपने नाम किया और वर्ल्ड जूनियर चैम्पियनशिप 2004 में वे संयुक्त रूप से पाँचवें स्थान पर रहीं। 2001 में कोनेरू ने वर्ल्ड जूनियर गर्ल्स चैंपियनशिप जीती। 2005 में, उन्होंने नॉर्थ यूरल्स कप का ख़िताब जीता जिसमें दुनिया की दस सबसेमज़बूत महिला शतरंज खिलाड़ी शामिल थीं। 2006 में, उन्होंने दोहा में एशियाई खेलों में व्यक्तिगत स्वर्ण पदक और देश के लिए मिश्रित टीम इवेंट में एक और गोल्ड जीता। 2015 में चीन के चेंगदू में हम्पी ने वीमेंस टीम चेस चैंपियनशिप में कांस्य पदक जीता। 2019 में, वह वर्ल्ड रैपिड चेस चैंपियन बनी, जिसके बाद केर्न्स कप में उन्हें जीत हासिल हुई, जिसमें दुनिया की 10 सर्वश्रेष्ठ महिला शतरंज खिलाड़ियों ने भाग लिया था।
पूजा गहलोत
पूजा गहलोत को अंतरराष्ट्रीय स्तर पर पहली बड़ी सफलता 2017 के एशियन जूनियर चैंपियनशिप, ताइवान में मिली, जब वे वहाँ स्वर्ण पदक जीतीं। हंगरी की राजधानी बुडापेस्ट में 2019 अंडर-23 वर्ल्ड रेसलिंग चैंपियनशिप के 51 किलो भार वर्ग में रजत पदक हासिल करना उनकी एक और बड़ी उपलब्धि रही। इस प्रतियोगिता में रजत जीतने वाली वो केवल दूसरी भारतीय महिला बनी।